钦定古今图书集成/理学汇编/文学典/第035卷 > 周舍
## 钦定古今图书集成/理学汇编/文学典/第035卷 > 周舍

按《梁书》本传，“舍字昇逸，汝南安成人，晋左光禄大夫
𫖮之八世孙也。父颙，齐中书侍郎，有名于时。舍幼聪
颖，颙异之，临卒谓曰：‘汝不患不富贵，但当持之以道
德。既长，博学多通，尤精义理，善诵书，背文讽说，音韵
清辩。起家齐太学博士，迁后军行参军。建武中，魏人
吴苞南归，有儒学。尚书仆射江祐招苞讲，舍造坐，累’”
折苞，辞理遒逸，由是名为《口辩》。王亮为丹阳尹，闻而
悦之，辟为主簿，政事多委焉。迁太常丞。梁台建，为奉
常丞。高祖即位，博求异能之士，吏部尚书范云与颙
素善，重舍才器，言之于高祖，召拜尚书祠部郎。时天
下草创，礼仪益损，多自舍出。寻为后军记室参军，秣
陵令。入为中书通事舍人，累迁太子洗马、散骑常侍、
中书侍郎、鸿胪卿。时王亮得罪归家，故人莫有至者，
舍独敦恩旧，及卒，身营殡葬，时人称之。迁尚书吏部
郎，太子右卫率，右卫将军。虽居职屡徙，而常留省内，
罕得休下。国史诏诰，仪体法律，军旅谋谟，皆兼掌之。
日夜侍上，预机密二十馀年，未尝离左右。舍素辩给，
与人汎论谈谑，终日“不绝口，而竟无一言漏泄机事，
众尤叹服之。性俭素，衣服器用，居处床席，如布衣之
贫者。每入官府，虽广夏华堂，闺阁重邃，舍居之则尘
涘满积，以荻为鄣，坏亦不营。”为右卫，母忧去职。起为
明威将军、右骁骑将军。服阕，除侍中，领步兵校尉，未
拜，仍迁员外散骑常侍、太子左卫率。顷之，加散骑常
侍、本州大中正，迁太子詹事。普通五年，南津获武陵
太守白涡书，许遗舍面钱百万。津司以闻。虽书自外
入，犹为有司所奏，舍坐免。迁右骁骑将军，知太子詹
事。以其年卒，时年五十六。上临哭，哀恸左右。诏曰：“太
子詹事、豫州大中正舍，奄至殒丧，恻怆于怀。其学思
坚明，志行开敏，劬劳机要，多历岁年，才用未穷，弥可
嗟恸。宜隆追远，以旌善人。可赠侍中、护军将军，鼓吹
一部，给东园秘器，朝服一具，衣一袭，丧事随由资给。
谥曰简子。”明年，又诏曰：“故侍中、护军将军简子舍，义
该元儒，博穷文史，奉亲能孝，事君尽忠，历掌机密，清

外议谓朕有私，致此黜免。追愧若人一介之善，外可
量加褒异，以旌善人。”二子：弘义、弘信。